Lav et referat af nedenstående tekst:

Tekst:
Det forsvarende mesterhold fra AaB ligger på sjettepladsen inden forårssæsonen i Alka Superligaen, men med den rette start kan fjerdepladsen være inden for rækkevidde. I det regnestykke er søndagens forårspremiere hjemme mod Brøndby vital. I tilfælde af AaB-nederlag vil Brøndby på fjerdepladsen distancere AaB med otte point. Mens nordjyderne omvendt med en sejr vil overhale nummer fem FC Nordsjælland og blot være to point efter Brøndby. - Opgøret mod Brøndby er én blandt mange nøglekampe i dette forår, hvor vi har ambitioner om at komme længere op i tabellen. - I den sammenhæng er det påkrævet med en god start med point på kontoen i den første kamp, siger Kent Nielsen til AaB's hjemmeside. I modsætning til de øvrige superligahold har AaB allerede en betydende kamp i benene. Torsdag tabte holdet 1-3 hjemme til Club Brugge i 1/16-finalen i Europa League. - Vi glæder os over, at vi allerede i torsdags mod Club Brugge kom op i matchtempo i en betydende kamp, og vi håber på, at det kan komme til udtryk mod Brøndby, siger træneren. I forhold til kampen mod belgierne er Kasper Risgård blevet klar ovenpå sygdom. Derimod er Nicolaj Thomsen, Lukas Spalvis, Jakob Ahlmann og Donny Gorter alle ukampdygtige. AaB's hjemmekamp mod Brøndby begynder søndag klokken 19.

Referat:
Hvis AaB skal avancere i Superligaen, skal holdet gerne have gevinst i forårspremieren mod Brøndby.